OpenLLM-France/wikimedia huggingface dataset:
# Karen Lachmann

Karen Lachmann (Pequín, 30 de maig de 1916 - Gentofte, 30 de setembre de 1962) fou una tiradora d'esgrima danesa, especialista en floret, que va competir entre les dècades de 1930 i 1950.
Durant la seva carrera esportiva va prendre part en quatre edicions dels Jocs Olímpics d'Estiu, el 1936, 1948, 1952 i 1956. Sempre en la prova del floret individual, el 1936, a Berlín, fou cinquena; el 1948, a Londres, guanyà la medalla de plata, el 1952, a Hèlsinki, guanyà la medalla de bronze; i el 1956 fou sisena.
En el seu palmarès també destaquen sis medalles al Campionat del món d'esgrima, tres d'or, dues de plata i una de bronze, entre les edicions de 1937 i 1954. Entre 1929 i 1952 guanyà setze campionats hongaresos.

## Referències

* 1 2 «Olympedia – Karen Lachmann». [Consulta: 7 agost 2023].
# Diplodocoïdeus

Els diplodocoïdeus (Diplodocoidea) constitueixen una superfamília de dinosaures sauròpodes que inclou algun dels animals més grossos que han existit mai, com ara el supersaure, el diplodoc, l'apatosaure i Amphicoelias. La majoria tenien el coll molt llarg i una cua amb forma de fuet també llarga; de totes maneres, els diplodocoïdeus d'una família (els dicreosàurids) són els únics que van escurçar el coll, es pensa que com a adaptació a alimentar-se prop de terra. Aquesta adaptació esdevingué extrema en el sauròpode altament especialitzat Brachytrachelopan.

## Taxonomia
### Infraordre Sauropoda

* Superfamília Diplodocoidea
** Amazonsaurus
*** Família Rebbachisauridae
**** Cathartesaura
**** Histriasaurus
**** Limaysaurus
**** Maraapunisaurus
**** Nigersaurus
**** Nopcsaspondylus
**** Rayososaurus
**** Rebbachisaurus
** Flagellicaudata
*** Família Dicraeosauridae
**** Amargasaurus
**** Brachytrachelopan
**** Dicraeosaurus
**** Lingwulong
**** Suuwassea
*** Família Diplodocidae
**** ?Amphicoelias
**** Subfamília Apatosaurinae
***** Apatosaurus
***** Brontosaurus
**** Subfamília Diplodocinae
***** Barosaurus
***** Dinheirosaurus
***** Diplodocus
***** Galeamopus
***** Kaatedocus
***** Leinkupal
***** Supersaurus
***** Tornieria

## Referències

* ↑ Entrada «Diplodocoidea» de la Paleobiology Database (en anglès). [Consulta: 20 desembre 2022].
* ↑ Whitlock, J. A. «Inferences of Diplodocoid (Sauropoda: Dinosauria) Feeding Behavior from Snout Shape and Microwear Analyses» (en anglès). PLOS ONE, 6, 4, 04-06-2011, pàg. e18304. DOI: 10.1371/journal.pone.0018304. ISSN: 1932-6203. PMC: PMC3071828. PMID: 21494685.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Ordizia Kirol Elkartea

L'Ordizia Kirol Elkartea és un club de futbol amb seu a Ordizia, al País Basc. Fundat l'any 1941, l'equip juga a la categoria Preferent del País Basc. L'estadi seu del club és l'Altamira, que té una capacitat de 2.000 espectadors.

## Història

* Villafranca Unión Club - (1941-1991)
* Ordizia Kirol Elkartea - (1991-actualment)

## Temporada a temporada

| Temporada | Divisió | Lloc |
| from 41-42 | Regional | — |
| to 45-46 | Regional | — |
| 1946/47 | 3a | 6è |
| from 47-48 | Regional | — |
| to 53-54 | Regional | — |
| 1954/55 | 3a | 4t |
| 1955/56 | 3a | 2n |
| 1956/57 | 3a | 3r |
| 1957/58 | 3a | 14è |
| 1958/59 | 3a | 10è |
| 1959/60 | 3a | 10è |
| 1960/61 | 3a | 11è |
| 1961/62 | 3a | 9è |
| 1962/63 | 3a | 15è |
| 1963/64 | Regional | — |
| 1964/65 | Regional | — |
| Temporada | Divisió | Lloc |
| 1965/66 | 3a | 16è |
| from 66-67 | Regional | — |
| to 05-06 | Regional | — |
| 2006/07 | Div. Honor | 5è |
| 2007/08 | Div. Honor | 1r |
| 2008/09 | 3a | 18è |
| 2009/10 | Div. Honor | 15è |
| 2010/11 | Div. Honor | 18è |
| 2011/12 | Preferente | — |
| 2012/13 | Preferente | — |
| 2013/14 | Preferente | — |
| 2014/15 | Preferente | 12è |
| 2015/16 | Preferente | 14è |
| 2016/17 | Preferente | 4t |
| 2017/18 | Preferente | 2n |
| 2018/19 | 3a | 18è |
* 12 temporades a Tercera Divisió

## Referències

* ↑ «Instalaciones deportivas del Ordizia KE . Como llegar.». www.ordiziafutbol.org. [Consulta: 28 desembre 2019].

## Enllaços externs

* Web oficial (en basc)
* Calendari i classificacions
# Soriculus

Soriculus és un gènere de mamífers eulipotifles de la família de les musaranyes (Soricidae). Fins al 2023 era considerat un tàxon monotípic, amb la musaranya de muntanya de l'Himàlaia com a única espècie vivent, però el 2023 en foren descrites dues de noves i una tercera, S. minor, fou elevada a la categoria d'espècie, mentre que el 2024 fou descrita S. beibengensis. A més a més, el gènere conté una espècie extinta, S. kubinyi, del Pliocè inferior de Polònia, El nom genèric Soriculus significa ‘musaranyeta’ en llatí.

## Referències

* 1 2 Entrada «Soriculus» de la Paleobiology Database (en anglès). [Consulta: 1 novembre 2023].
* ↑ Chen, Z.; Pei, X.; Hu, J.; Song, W.; Khanal, L.; Li, Q.; Jiang, X. «Multilocus phylogeny and morphological analyses illuminate overlooked diversity of Soriculus (Mammalia: Eulipotyphla: Soricidae), with descriptions of two new endemic species from the eastern Himalayas» (en anglès). Zoological Journal of the Linnean Society, zlad131, 2023. DOI: 10.1093/zoolinnean/zlad131.
# Zalambdalestes lechei

Zalambdalestes lechei és una espècie de mamífers extints de la família dels zalambdalèstids que visqueren durant el Cretaci superior en allò que avui en dia és Mongòlia. Es tracta de l'única espècie coneguda del gènere Zalambdalestes. Igual que Leptictidium, un gènere de l'Eocè, s'assemblava a les musaranyes amb el seu musell llarg, dents llargues, un petit cervell i grans ulls. Feia uns 20 cm de longitud. Una segona espècie del mateix gènere, Z. grangeri, es considera sinònima de Z. lechei. El seu nom genèric, Zalambdalestes, significa ‘lladre zalambdodont’ en llatí, mentre que el seu nom específic fou elegit en honor del zoòleg suec Wilhelm Leche.

## Referències

* ↑ Entrada «Zalambdalestes» de la Paleobiology Database (en anglès). [Consulta: 4 febrer 2023].
* ↑ Wible et al., 2009, p. 5.
* ↑ Archibald, 2011, p. 19.
* ↑ Gregory i Simpson, 1926, p. 14.

## Bibliografia

* Archibald, J. D. Extinction and Radiation: How the Fall of Dinosaurs Led to the Rise of Mammals (en anglès). The Johns Hopkins University Press, 2011. ISBN 978-0-8018-9805-1.
* Gregory, W. K.; Simpson, G. G. «Cretaceous mammal skulls from Mongolia» (en anglès). American Museum Novitates, 2009, 225, 1926, pàg. 1–20.
* Wible, J. R.; Rougier, G. W.; Novacek, M. J.; Asher, R. J. «The Eutherian Mammal Maelestes gobiensis from the Late Cretaceous of Mongolia and the phylogeny of Cretaceous Eutheria» (en anglès). Bulletin of the American Museum of Natural History, 327, 2009, pàg. 1–123. DOI: 10.1206/623.1. ISSN: 0003-0090.
# Dinaelurus crassus

Dinaelurus crassus és una espècie de mamífer extint de la família dels nimràvids. Se n'han trobat restes fòssils als Estats Units.

## Referències

* ↑ Entrada «Dinaelurus crassus» de la Paleobiology Database (en anglès). [Consulta: 20 desembre 2022].
# Pica (animal)

Les piques (Ochotona) són mamífers de l'ordre dels lagomorfs.

## Descripció

* Entre 100 i 300 mm de llargada.
* Entre 100 i 200 g de pes.
* Tenen les quatre extremitats curtes i de la mateixa mida.
* Orelles petites i arrodonides.
* No tenen cua.
* Són semblants als hàmsters però els dos parells de dents incisives superiors els identifiquen com a lagomorfs.

## Distribució geogràfica

Són autòctons de les regions fredes d'Àsia, Nord-amèrica i Europa Oriental.

## Costums

Viuen generalment en grups familiars i comparteixen les tasques de vigilància i recol·lecció del menjar. Les piques utilitzen un mur de còdols per emmagatzemar plantes i herbes seques per l'hivern, evitant així que el vent se les endugui.

## Taxonomia

* Ordre Lagomorpha
** Família Ochotonidae
*** Gènere Ochotona
**** Subgènere Pika
***** Ochotona alpina
***** Ochotona argentata
***** Ochotona collaris
***** Ochotona hoffmanni
***** Ochotona hyperborea
***** Ochotona pallasi
***** Ochotona princeps
***** Ochotona turuchanensis
**** Subgènere Ochotona
***** Ochotona cansus
***** Ochotona curzoniae
***** Ochotona dauurica
***** Ochotona huangensis
***** Ochotona nubrica
***** Ochotona pusilla
***** Ochotona rufescens
***** O. sikimaria
***** O. syrinx
***** Ochotona thibetana
***** Ochotona thomasi
**** Subgènere Conothoa
***** Ochotona erythrotis
***** Ochotona forresti
***** Ochotona gaoligongensis
***** Ochotona gloveri
***** Ochotona himalayana
***** Ochotona iliensis
***** Ochotona koslowi
***** Ochotona ladacensis
***** Ochotona macrotis
***** Ochotona muliensis
***** Ochotona nigritia
***** Ochotona roylei
***** Ochotona rutila

## Referències

* ↑ Entrada «Ochotona» de la Paleobiology Database (en anglès). [Consulta: 20 desembre 2022].
* ↑ Jennifer Owen. Feeding strategy. University of Chicago Press, 1982, p. 34–35. ISBN 9780226641867.

## Enllaços externs

* Informació i enregistraments sonors de piques. Arxivat 2008-05-14 a Wayback Machine. (anglès)
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
Viccionari
# Suïns (subordre)

Els suïns (Suina) són un subordre de mamífers artiodàctils. Aparegueren durant l'Eocè superior i són un dels grups més antics d'artiodàctils que encara existeixen avui en dia. Inclou els senglars i els pècaris.

## Referències

* ↑ Entrada «Suoidea» de la Paleobiology Database (en anglès). [Consulta: 20 desembre 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Ptilocercus

Ptilocercus és un gènere de tupaies, l'únic de la família monotípic dels ptilocèrcids (Ptilocercidae). Conté un sol representant vivent, la tupaia de cua emplomallada (P. lowii), que viu als boscos de Brunei, Indonèsia, Malàisia i Tailàndia. Així mateix, conté una espècie extinta, P. kylin, de l'Oligocè inferior (fa aproximadament 34 milions d'anys) de Yunnan (Xina). És el gènere més primitiu d'entre totes les tupaies d'avui en dia. L'espècie vivent i l'extinta presenten un grau de similitud molt considerable pel que fa a la seva morfologia.

## Referències

* 1 2 Entrada «Ptilocercus (Pen-tailed tree shrew)» de la Paleobiology Database (en anglès). [Consulta: 27 octubre 2024].
* ↑ Juman, M. M.; Sargis, E. J. «Ptilocercus lowii» (en anglès). Llista Vermella d'Espècies Amenaçades de la UICN, 2023. DOI: 10.2305/IUCN.UK.2023-1.RLTS.T41491A229799507.en. [Consulta: 27 octubre 2024].
* ↑ Li i Ni, 2016, resum.

## Bibliografia

* Li, Q.; Ni, X. «An early Oligocene fossil demonstrates treeshrews are slowly evolving "living fossils"» (en anglès). Scientific Reports, 6, 18627, 2016. DOI: 10.1038/srep18627.
# Eschríchtids

Els eschríchtids (Eschrichtiidae) són una família de cetacis del grup dels misticets. El seu únic representant vivent, la balena grisa (Eschrichtius robustus), viu al nord de l'oceà Pacífic. Així mateix, inclou Archaeschrichtius, del Miocè d'Itàlia, Eschrichtioides, del Pliocè d'Itàlia, i Gricetoides, del Pliocè de Carolina del Nord (Estats Units). El nom del gènere vivent i, per tant, el de la família, fou elegit en honor del zoòleg danès Daniel Eschricht.

## Referències

* ↑ Entrada «Eschrichtiidae» de la Paleobiology Database (en anglès). [Consulta: 20 desembre 2022].
* ↑ Jones i Swartz, 2008, p. 503.

## Bibliografia

* Jones, M. L.; Swartz, S. L.. «Gray whale». A: Encyclopedia of Marine Mammals (en anglès). Academic Press, 2008, p. 503–511. ISBN 978-0-12-373553-9.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Katherine Copeland

Katherine Sarah Copeland (1 de desembre de 1990), membre de l'Orde de l'Imperi Britànic (MBE), és una remadora anglesa. El 2012 va ser seleccionada per representar a Gran Bretanya als Jocs Olímpics de Londres en l'especialitat de doble scull lleuger al costat de la seva companya Sophie Hosking. Ambdues van obtenir la medalla d'or.

## Vida personal

Va néixer a Ashington, i quan tenia 14 anys va aprendre a remar a l'Escola Yarm. És membre del Tees Rowing Club, en Stockton-on-Tees. Com a professora treballa en un centre per a nens autistes a Three Wings Trust.
Va rebre l'Ordre de l'Imperi Britànic (MBE) el 2013 pels seus serveis al rem.

## Referències

* ↑ GRO reference: December 1990, Vol. 1, Page 1826
* ↑ «Katherine Copeland». www.london2012.com. Arxivat de l'original el 2012-07-31. [Consulta: 29 juliol 2012].
* ↑ «Katherine Copeland». www.britishrowing.co.uk. [Consulta: 29 juliol 2012].
* ↑ «Olympics rowing: Sophie Hosking & Katherine Copeland win gold». BBC Sport, 04-08-2012.
* ↑ «'Three Wings Trust'». Arxivat de l'original el 2017-09-21. [Consulta: 4 abril 2017].
* ↑ «London2012 athlete profile». Arxivat de l'original el 2012-07-31. [Consulta: 4 abril 2017].
* ↑ «M.B.I.». The London Gazette, 29-12-2012.
* ↑ Cabinet Office

## Enllaços externs

* Fitxa a World Rowing Arxivat 2021-01-08 a Wayback Machine.
# Longman

Longman o Pearson Longman és una editorial fundada a Londres el 1724, propietat de Pearson PLC.
Des del 1968, ha estat utilitzada principalment com a segell editorial per Pearson's Schools. La marca «Longman» també és emprada per les escoles Longman de la Xina i per al Longman Dictionary of Contemporary English.

## Història
### Inicis

L'empresa Longman fou fundada per Thomas Longman, fill d'Ezekiel Longman, de Bristol. El 1716, Thomas fou aprenent de John Osborn, un llibreter londinenc, i en acabar l'aprenentatge es casà amb la filla d'Osborn. L'agost del 1724 adquirí el magatzem i els estris de William Taylor, el primer editor de Robinson Crusoe. Els dos comerços de Taylor a Londres, Black Swan i The Ship, esdevingueren la primera seu de l'editorial.
El 1728, Longman s'associà al seu sogre, Osborn, que posseïa una sisena part de les accions de la Cyclopaedia d'Ephraim Chambers. El mateix Longman fou un dels sis llibreters que encarregaren a Samuel Johnson un diccionari dels més influents de la història de la llengua anglesa, col·laborant amb la seva compilació entre el 1746 i el 1755.

## Segle xx

El desembre del 1940, les oficines londinenques de Longman foren destruïdes durant els bombardejos alemanys juntament amb la major part de les accions de l'empresa. Tanmateix, sobrevisqué a aquesta crisi i esdevingué una societat pública el 1948. Longman fou adquirida per l'editorial britànica Pearson, propietària del Financial Times, el 1968. El 1972 morí Mark Longman, l'últim membre de la família Longman que dirigí l'empresa. Longman continua existint com a marca i segell de Pearson PLC amb el nom de Pearson Longman, divisió especialitzada en anglès, anglès com a llengua estrangera, història, economia, filosofia, ciències polítiques i religió.
Avui en dia, la marca és utilitzada principalment pel departament d'ensenyament d'anglès de Pearson, sobretot les escoles Longman de la Xina, el diccionari i el llibre de text Kennedy's Revised Latin Primer. Tots els altres llibres de text i productes fan servir la marca i el segell Pearson.

## Referències

* ↑ British Library. «Samuel Johnson's "A Dictionary of the English Language", 1755» (en anglès). Arxivat de l'original el 28 de gener 2022. [Consulta: 28 gener 2022].
* ↑ «The Longman group Archive» (en anglès). [Consulta: 27 gener 2022].
* ↑ «Pearson keeps online learning classes running in China» (en anglès). China Direct, 14-02-2020.
# Dolmen de Coma Enestapera

El Dolmen de Coma Enestapera, o Estapera, en alguns treballs denominat Dolmen del Coll del Pinyer i en d'altre del Coll de Cerverol, és un dolmen del terme comunal de Cervera de la Marenda, a la comarca del Rosselló, de la Catalunya del Nord.
Està situat al nord del terme, prop del límit amb Banyuls de la Marenda. És al nord-est de la Casa Cremada, al sud-est del Coll del Pinyer i del Puig Joan.
Citat ja el 1884 per Ludovic Martinet i el 1912 per M. Cazurro com a Dolmen del Coll de Cerverol, fou excavat el 1967 per Jean Abélanet i Pere Ponsich. Fou citat el 1987 per Geseart (J. Badia, B. Bofarull, E. Carreras i M. D. Piñero), els quals el citen com a Dolmen del Coll del Pinyer, i el 1998 i 2010 torna a ser citat per Jean Abélanet, qui declara que n'havia oblidat l'emplaçament. Finalment, el 2012 Josep Tarrús l'estudia en profunditat.

## Vegeu també

* Llista de monuments megalítics de la Catalunya del Nord

## Referències

* ↑ El Dolmen de Coma Enestapera en els ortofotomapes de l'IGN
* ↑ Carreras i Tarrús, 2013.

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «38 - Cervera de la Marenda». A: Atles toponímic de Catalunya Nord. I. Aiguatébia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Carreras Vigorós, Enric; Tarrús Galter, Josep. «181 anys de recerca megalítica a la Catalunya Nord (1832-2012)». A: Annals de l'Institut d'Estudis Gironins, 54. Girona: Institut d'Estudis Gironins, 2013, p. 31-184. Llegir-lo en línia

## Enllaços externs

* Pàgina web de Dòlmens i menhirs Pilar
# Els herois inesperats

Els herois inesperats o Tres herois màgics (títol original en alemany: Die Wolf-Gäng) és una pel·lícula alemanya infantil de 2020, dirigida pel director Tim Trageser. Està basada en la sèrie de llibres per a joves de Wolfgang Hohlbein. S'ha doblat al català central pel SX3 amb el títol d'Els herois inesperats, i al valencià per a À Punt amb el nom de Tres herois màgics.

## Sinopsi

En Vlad, un nen vampir, es muda amb el seu pare Barnabas a una ciutat anomenada Crailsfelden, on només viuen éssers místics com vampirs, elfs i bruixes. Quan comença, es fa amic de la Faye, una fada, i en Wolf, un home llop. Tots tenen el mateix problema: no fan justícia a la seva mena de criatura mítica. En la cerimònia d'inscripció escolar, es fa evident que en Vlad no pot beure sang, la Faye té por de volar i en Wolf és al·lèrgic al pèl dels animals. Aquests desavantatges poden fer que una vida màgica sigui bastant esgotadora. L'endemà, són la burla de l'escola. Desesperats, tots tres volen fugir, però són detinguts en el bosc pel trol del pont, que es converteix en un gegant. Llavors són salvats pel Sr. Hannappel, que es declara mag. A casa seva aprenen, a través d'un llibre, que hi ha un registre a la biblioteca prohibida que pot convertir-los en herois. S'enfronten a un desafiament diabòlic en el qual també aprenen a acceptar-se a si mateixos, amb tot el que són, el que tenen o no, perquè han de salvar a la seva ciutat.

## Repartiment

* Rick Kavanian com a Barnabas
* Aaron Kissiov com a Vlad
* Johanna Schraml com a Faye
* Arsseni Bultmann com a Wolf
* Axel Stein com a Sr. Hannappel
* Christian Berkel com l'alcalde Louis Ziffer
* Sonja Gerhardt com a Sra. Circemeyer
* Julia Koschitz com a Julia
* Butz Ulrich Buse com el ecaptador d'impostos
* Arved Fregís com a Michael "Hackfresse"
* Nicole Heesters com la directora Penner
* Waldemar Kobus com el trol del pont
* Valentin Oppermann com a Jürgen
* Sanne Schnapp com la Sra. Wermann
* Hilmi Sözer com el sergent Schnappauf
* Hans-Jochen Wagner com el Sr. Wermann
* Cassian-Bent Wegner Oliver com el Galta de porc
* Thorsten Kavur com el Dr. Frankenberg
* Otto Mellies com el arrador
* Franziska Beyer com a la mare de la Faye

## Producció

Les productores són Deutsche Columbia Pictures Filmproduktion i Rat Pack Filmproduktion.
La música de la pel·lícula va ser gravada per l'Orquestra de Cinema Alemanya de Babelsberg.

### Rodatge

La pel·lícula es va rodar a les ciutats d'Alsfeld, Lauterbach i Büdingen (Hessen), així com a Marburg an der Lahn i Braunfels.

## Referències

* ↑ «Els herois inesperats». Goita què fan, ara!. [Consulta: 1r novembre 2024].
* ↑ «Tres herois màgics». À Punt, 06-11-2021. [Consulta: 4 agost 2023].
* ↑ «Deutsches Filmorchester Babelsberg: Créditos». [Consulta: 8 setembre 2021].
* ↑ «Rodada en la región: "Die Wolf-Gäng" celebra su estreno.». Arxivat de l'original el 2020-01-15. [Consulta: 8 setembre 2021].
* ↑ «"Die Wolf-Gäng" irrumpe en los cines: "El bombo es casi el nivel de Harry Potter".». [Consulta: 8 setembre 2021].
# HiPhi

HiPhi és una marca de vehicles elèctrics de Human Horizons, fundada per Ding Lei i amb seu a Xangai. El seu primer vehicle, HiPhi X, es va llançar el 31 de juliol de 2019. El febrer de 2024, l'empresa va aturar la producció durant 6 mesos.

## Productes

* HiPhi X: SUV de luxe de mida completa
* HiPhi Z: cotxe esportiu de luxe d'alt rendiment
* HiPhi Y: SUV de mida mitjana
* HiPhi A: cotxe esportiu de luxe d'edició limitada basat en HiPhi Z
* HiPhi X
* HiPhi Z
* HiPhi Y
* HiPhi A

## Referències

* ↑ 网易. «华人运通发布智能纯电品牌高合HiPhi 首款量产定型车高合HiPhi 1亮相». tech.163.com, 31-07-2019. [Consulta: 24 agost 2020].
* ↑ Lambert, Fred. «EV startup unveils new insane-looking electric car with '400 miles' of range» (en anglès americà). Electrek, 01-08-2019. [Consulta: 24 agost 2020].
* ↑ Mark Andrews2019-08-05T11:22:00. «First Sight: Human Horizons HiPhi 1» (en anglès). Car Design News. [Consulta: 24 agost 2020].
* ↑ McDee, Max. «Is HiPhi the next EV bust? Premium Chinese automaker shuts down production». ArenaEV.com, 18-02-2024. [Consulta: 18 febrer 2024].
* ↑ Zhang, Phate. «Premium Chinese EV brand HiPhi halts production for 6 months». CnEVPost, 18-02-2024. [Consulta: 18 febrer 2024].
* ↑ «高合濒临破产，一个新能源汽车剽窃时代的结束» (en xinès (Xina)). Autohome. [Consulta: 5 abril 2024].
# A. Brun

A. Brun va ser una jugadora de golf francesa que va competir a cavall del segle xix i el segle xx. El 1900 va prendre part en els Jocs Olímpics de París, on va disputar la prova individual femenina de golf, que finalitzà en desena posició.

## Referències

* ↑ «A. Brun Olympic Results». sports-reference.com. Arxivat de l'original el 20 d'agost 2011. [Consulta: 2 agost 2017].
# Abraham Charité

Abraham Charité (la Haia, 25 d'agost de 1917 - la Haia, 26 de febrer de 1991) fou un aixecador neerlandès que va competir entre les dècades de 1930 i 1950.
Charité s'inicià en l'halterofília el 1935 competint en la categoria de pes lleuger, però després de la Segona Guerra Mundial ho va passar a fer en la categoria del pes pesant.
El 1948 va prendre part en els Jocs Olímpics de Londres, on guanyà la medalla de bronze en la categoria del pes pesant del programa d'halterofília. Quatre anys més tard, als Jocs de Hèlsinki, s'hagué de retirar en la categoria del pes pesant per forts dolors d'esquena.
En el seu palmarès també destaca una medalla d'or al Campionat d'Europa d'halterofília i sis campionats nacionals.

## Referències

* 1 2 Abraham Charité a Sports Reference (arxivat)
* ↑ Witkamp, Anton en Leo van de Ruit (editor). De Top 500: de beste Nederlandse sporters van de eeuw. Maarssen, Premium Press (1999)
# Balena franca pigmea

La balena franca pigmea (Caperea marginata) és una espècie de balena, l'única de la família dels neobalènids. Descrita per primer cop per Gray el 1846, és el misticet més petit, amb una mida d'entre 4 i 6,5 metres de llarg i entre 3.000 i 3.500 kg de pes. Malgrat el seu nom, la balena franca pigmea té més en comú amb la balena grisa i els balenoptèrids que amb la balena de Groenlàndia o les balenes franques.

## Referències

* ↑ Entrada «Caperea marginata» de la Paleobiology Database (en anglès). [Consulta: 20 desembre 2022].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :